Siūlome ugdymo įstaigoms, kurios planuoja tęsti dalyvavimą programoje „***Zipio draugai***“ ir 2025-2026 m.m., pasinaudoti galimybe ***persikelti turimą metodinę medžiagą į ateinančius mokslo metus*.**

Šiuo atveju, teikdami paraišką, kartu atsiųskite ant įstaigos firminio blanko laisvos formos prašymą perkelti jūsų turimą metodinę medžiagą iš 2024-2025 į 2025-2026 mokslo metus.

***Yra nustatytos kelios sąlygos / taisyklės:***

1. *perkelti galima* tik tiek metodinės medžiagos komplektų, kiek 2025-2026 m.m. programoje dalyvaus jūsų įstaigos pedagogų. Pvz. jei šiais mokslo metais dalyvauja 2 pedagogai (abu turi metodinės medžiagos komplektus), o ateinančiais mokslo metais dalyvaus tik 1 pedagogas, tada vieną komplektą reikia grąžinti, o antrąjį galima persikelti į ateinančius mokslo metus (2025-2026).
2. leidinys „Programa „Zipio draugai“. Pedagogų rengimo seminaras: medžiaga pedagogui“ į ateinančius mokslo metus *neperkeliamas,* nes jis duodamas tik pirmą kartą programoje dalyvaujantiems pedagogams (t.y. tiems, kurie lanko seminarus). Jį gavęs pedagogas leidinį privalo grąžinti pasibaigus 2024-2025 mokslo metams.

Prašyme reikia konkrečiai įrašyti koks pedagogas (vardas ir pavardė, vaikų grupės pavadinimas) kokį leidinį perduoda kokiam pedagogui (vardas ir pavardė, vaikų grupės pavadinimas).

*Jūsų prašymas turėtų būti atrodyti panašiai –*

Xxxxxxx miesto/rajono lopšelis-darželis/mokykla „Xxxxxx“ prašo perkelti programos „Zipio draugai“ metodinę medžiagą iš 2024-2025 m.m. į 2025-2026 m.m. Perkeliama tokia metodinė medžiaga:

|  |  |  |  |
| --- | --- | --- | --- |
| **Eil. Nr.** | **Programos metodinės medžiagos leidinio pavadinimas** | **Pedagogo, *turėjusio* leidinį 2024-2025 m.m.,**  **vardas, pavardė ir parašas** | **Pedagogo, *perėmusio* leidinį 2025-2026 m.m.,**  **vardas, pavardė ir parašas** |
| 1. | „Zipio draugai. Metodika“ (sutarties punktas 1.3) | Jonas Petraitis, „Drugelių“ gr. | Vardenė Pavardenė, „Žiogelių“ gr. |
| 2. | USB atmintinė (metodikos priedas) | Jonas Petraitis, „Drugelių“ gr. | Vardenė Pavardenė, „Žiogelių“ gr. |
| 3. | „Programa „Zipio draugai.“ Metodika įtraukiajam ugdymui“ (sutarties punktas 1.5) | neturėjo | ------- |
| 4. | „Zipio draugai. Priedas pedagogui, dirbančiam su specialiųjų ugdymosi poreikių turinčiais vaikais“ (atskiru susitarimu) | neturėjo | ------- |
| 5. | „Programa „Zipio draugai“. Pedagogų rengimo seminaras: medžiaga pedagogui“  (sutarties punktas 1.6) | Jonas Petraitis, „Drugelių“ gr.  Grąžins baigiamojo seminaro metu | -------- |

Prašymą *būtinai* atsiųskite tuo pačiu el. laišku kaip ir paraišką dalyvauti programoje.

Programos „Zipio draugai“ metodinės medžiagos sąrašas (*Pastaba*: nebūtinai kiekvienas pedagogas turi viską):

1. „Zipio draugai. Metodika“ (sutarties punktas 1.3)
2. USB atmintinė (metodikos priedas)
3. „Programa „Zipio draugai.“ Metodika įtraukiajam ugdymui“ (sutarties punktas 1.5)
4. „Zipio draugai. Priedas pedagogui, dirbančiam su specialiųjų ugdymosi poreikių turinčiais vaikais“ (atskiru susitarimu)
5. „Programa „Zipio draugai“. Pedagogų rengimo seminaras: medžiaga pedagogui“ (sutarties punktas 1.6)